鄭辰

鄭辰（），字文樞，浙江衢州府西安縣人，明朝政治人物。

生平
永樂四年（1406年）丙戌科三甲第一百三十四名進士，授監察御史，屢次平反冤案《明史》（卷157）：“鄭辰，字文樞，浙江西安人。永樂四年進士，授監察御史。江西安福民告謀逆事，命辰往廉之，具得誣狀。福建番客殺人，復命辰往。止坐首惡，釋其餘。南京敕建報恩寺，役囚萬人。蜚語言役夫謗訕，恐有變，命辰往驗。無實，無一得罪者。谷庶人謀不軌，復命辰察之，盡得其蹤跡。帝語方賓曰：「是真國家耳目臣矣。」十六年超遷山西按察使，糾治貪濁不少貸。潞州盜起，有司以叛聞，詔發兵討捕。辰方以事朝京師，奏曰：「民苦徭役而已，請無發兵。」帝然之。還則屏騶從，親入山谷撫諭。盜皆感泣，復為良民。禮部侍郎蔚綬轉粟給山海軍，辰統山西民輦任。民勞，多逋耗，綬令即山海貸償之。辰曰：「山西民貧而悍，急之恐生變。不如緩之，使自通有無。」用其言，卒無逋者。丁內艱歸，軍民詣御史乞留。御史以聞，服闋還舊任。”，十六年（1418年）升山西按察使，宣德三年（1428年）升南京工部右侍郎，前往四川、貴州、雲南奏罷不職官員，正統二年（1437年）奉命賑濟南直隸、河南饑荒，升兵部左侍郎，與豐城侯李賢轉餉宣府、大同，八年（1443年）引疾致仕歸里，九年（1444年）卒《明史》（卷157）：“宣德三年召為南京工部右侍郎。初，兩京六部堂官缺，帝命廷臣推方面官堪內任者。蹇義等薦九人。獨辰及邵玘、傅啟讓，帝素知其名，即真授，餘試職而已。英宗即位，分遣大臣考察天下方面官。辰往四川、貴州、雲南，悉奏罷其不職者。雲南布政使周璟居妻喪繼娶。辰劾其有傷風教，璟坐免。正統二年，奉命賑南畿、河南饑。時河堤決，即命辰伺便修塞。或議自大名開渠，引諸水通衛河，利灌輸。辰言勞民不便，事遂寢。遷兵部左侍郎，與豐城侯李賢轉餉宣府、大同。鎮守都督譚廣撓令，劾之，事以辦。八年得風疾，告歸。明年卒。辰為人重義輕財。初登進士，產悉讓兄弟。在山西與同僚杜僉事有違言。杜卒，為治喪，資遣其妻子。”。

参考文献

C
Category:衢州人
Category:明朝監察御史
Category:明朝山西按察使
Category:南京工部右侍郎
Category:明朝兵部左侍郎